同舊同學去周圍行仲識左個新朋友，行到佐敦佢介紹話有間好味越南餐廳，遠遠見到好多人響門口，行近先知～～哦⋯⋯老趙呀嘛，我以為有乜新野。好耐無食老趙，加晒價🙄算喇，叫新野試下（平時唔食當新野）。番茄湯蟹肉檬粉，濃番茄湯有啲辣味幾好味，檬粉都多，但無蟹肉既，得蟹肉蛋餅兩片⋯細細片仲散散地，粉絲同蛋散開左🙄果然圖片只供參考，有啲被騙既感覺。馬拉盞炒油麥菜（因為無通菜），都ok,因為開頭以為會好怪，辣辣地都有啲蝦米同豆醬。坐門口位⋯啲人唔關門，天氣凍吹到我呢。